Nr. înregistrare UVT: ...........................................................

Nr. înregistrare partener UVT: .............................................

**ACORD DE PARTENERIAT**

Între părțile:

**UNIVERSITATEA DE VEST DIN TIMIȘOARA**, cu sediul în Timișoara b-dul Vasile Pârvan nr.4, județul Timiș, cod fiscal 4250670, reprezentată legal prin Rector Prof. univ. dr. Marilen Gabriel PIRTEA, confirmat prin Ordinul ministrului educației nr. 3697/01.02.2024, denumită în continuare UVT,

și

**..........................................................**, cu sediul în localitatea …….................……………………, strada ................................................................, nr. ........, bl. ......., sc. ......, et. ....., ap. ......, județul .........................................................................., cod poștal …………………………., cod unic de înregistrare …………………………, nr. de înmatriculare la Registrul Comerțului ..........................................., reprezentată prin ……….............................………………., în calitate de ……………………………… .

**Preambul**

Părţile convin încheierea prezentului Acord de parteneriat pentru dezvoltarea unui cadru sustenabil de colaborare între universitate și mediul economico-social în vederea stabilirii condiţiilor în care vor colabora pentru promovarea intereselor reciproce, după cum urmează:

**Art.1 Acordul de** participare

Prin semnarea prezentului Acord de Parteneriat, părțile își exprimă deschiderea spre conceperea și implementarea unor acțiuni comune care se vor adresa:

1. studenților;
2. cadrelor didactice;
3. absolvenților facultății, membrii în comunitatea de alumni (unde este cazul);
4. reprezentanților din organizația parteneră.

**Art.2 Obiectul Acordului**

Obiectul acestui parteneriat îl reprezintă colaborarea între cei doi parteneri în următoarele acțiuni:

1. Stabilirea unui dialog permanent între companie și universitate;
2. Pregătirea studenților pentru o mai bună inserție a acestora pe piața muncii prin facilitarea accesului la stagii de practică și internship, precum și informarea acestora cu privire la ofertele de muncă ale partenerului;
3. Stabilirea cadrului operaţional ce permite studenţilor Facultății de Chimie, Biologie, Geografie din cadrul Universității de Vest din Timișoara să efectueze stagiile de practică/ internship la locaţia partenerului sau în regim online;
4. Identificarea căilor de cooperare în vederea dezvoltării cercetării științifice și a transferului tehnologic;
5. Organizarea în parteneriat de programe destinate studenţilor universității cu scopul informării, educării şi sprijinirii procesului de formare profesională (traininguri, workshopuri, seminarii, elaborare studii de caz etc.);
6. Organizarea, cu sprijin logistic al UVT, a unor evenimente la inițiativa partenerului sau a universității, precum: mese rotunde pe diverse teme de interes, prezentări anuale ale companiei la care să participe studenții, conferințe, dezbateri etc.
7. Suport oferit pentru consolidarea comunității de alumni prin participare la evenimente, popularizare platformă alumni, identificare noi membri alumni etc.

**Art. 3 Principiile de bună practică ale acordului de parteneriat**

1. Părțile trebuie să se consulte în mod regulat și să se informeze asupra tuturor aspectelor privind evoluția proiectelor.
2. Toți partenerii trebuie să implementeze activitățile cu respectarea standardelor profesionale și de etică cele mai înalte.

**Art. 4 Durata acordului**

1. Durata prezentului acordului este de 1 an, termen care începe să curgă de la data semnării prezentului document.
2. În lipsa unei notificări scrise transmise de către una dintre părți, cel puțin 15 de zile înainte de expirarea termenului de valabilitate a prezentului acord, acesta se va prelungi automat pentru încă un an, cu excepția cazului în care una dintre părți notifică în scris celeilalte intenția sa de a nu prelungi acordul de parteneriat.

**Art. 5 Obligații ale partenerilor**

1. Obligațiile partenerului UVT, reprezentat prin Facultatea de Chimie, Biologie, Geografie sunt următoarele:
2. Să asigure și să respecte identitatea vizuală a partenerului;
3. Să informeze prin mijloace specifice despre cooperarea cu **........................................** (broșuri de prezentare a specializărilor, newsletter periodic, etc.);
4. Să aducă la cunoștința studentilor și partenerului **............................................** temele pentru stagiile de practică, în concordanță cu programa de practică specifică specializării.
5. Să promoveze evenimentele comune organizate împreună cu **.............................................** pe canale de promovare oficiale (site-ul instituției, pagina Facebook etc.);
6. Să pună la dispoziție, în limita spațiilor disponibile, logistica necesară organizării diverselor evenimente organizate în parteneriat.
7. Obligațiile partenerului **............................................** sunt următoarele:
8. Să colaboreze și să susțină derularea activităților comune prin furnizarea de expertiză și resurse pentru activitățile în care este implicat (experți practicieni, tutori de practică, speakeri invitați, mentori etc.);
9. Să analizeze posibilitatea sprijinirii activităţii studenţilor de realizare a proiectelor ştiinţifice/de disciplină prin specialiştii desemnaţi, împreună cu personalul academic;
10. Să transmită informații care prezintă interes pentru grupul țintă vizat (studenți, cadre didactice, angajați UVT) pentru a fi diseminate pe canalele de promovare ale UVT;
11. Să asigure logistica adecvată pentru desfăşurarea colaborării (unde este cazul).

**Art. 6 Răspunderea părților**

1. Fiecare parte răspunde pentru executarea întocmai a obligaţiilor asumate în baza prezentului Acord.
2. Părţile răspund individual pentru respectarea drepturilor de autor şi a drepturilor conexe în realizarea obiectului prezentului Acord.

**Art. 7 Confidențialitatea**

1. Părțile convin să păstreze confidențialitatea informațiilor primite pe parcursul derulării activităților care fac obiectul prezentului acord de parteneriat, cu excepția informațiilor care au caracter public, potrivit legii.
2. Fiecare parte va adopta măsuri proprii prin care să prevină utilizarea sau divulgarea neautorizată a informațiilor menționate la alin. (1).
3. Informațiile menționate la alin. (1) pot fi folosite doar în scopul îndeplinirii obligațiilor menționate în cuprinsul prezentului acord de parteneriat.

**Art. 8 Prelucrarea datelor cu caracter personal**

Părțile se obligă să prelucreze datele cu caracter personal obținute în virtutea executării prezentului acord de parteneriat cu respectarea principiilor prevăzute de *Regulamentul (UE) 2016/679 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor)*. Fiecare dintre Părți se obligă să implementeze măsuri rezonabile de siguranță fizică, tehnică și administrativă astfel încât să preîntâmpine incidente ca pierderea, folosirea inadecvată, accesul neautorizat, dezvăluirea, alterarea sau distrugerea datelor cu caracter personal. În eventualitatea unui incident privind prelucrarea datelor, fiecare dintre Părți trebuie să notifice celeilalte acest lucru în termen de 24 ore.

**Art. 9 Dispoziţii finale**

1. Prezentul acord are caracterul unui document cadru şi acoperă întreaga activitate de realizare a obiectivelor comune convenite. Pentru derularea altor acțiuni derivate din obiectivele cadru, părţile vor încheia acte adiționale la prezentul acord în cuprinsul cărora vor stabili în concret responsabilităţile fiecăreia dintre ele și limitele de desfășurare ale activităților vizate.
2. La nivelul Universității de Vest din Timișoara, prezentul acord de parteneriat și orice demersuri ulterioare care decurg din modalitatea de executare a acestuia sunt supuse avizării (semnării) de către Prorectorul responsabil cu parteneriatele instituţionale, managementul proiectelor europene și antreprenoriat – Prof. univ. dr. Flavia Mirela Barna.
3. Toate comunicările dintre părți referitoare la semnarea și modalitatea de executare a prezentului acord se vor realiza în scris, la următoarele adresele de corespondență:
4. **Din partea partenerului UVT:**
5. Pentru detalii privind obiectul acordului, respectiv semnarea lui: Universitatea de Vest din Timișoara, Serviciul Parteneriate Instituționale și Antreprenoriat, Timișoara, jud. Timiș, bd. Vasile Pârvan, nr. 4, cod postal 300223, e-mail **parteneriateUVT@e-uvt.ro.**
6. Pentru implementarea stagiilor de practică/internship: Universitatea de Vest din Timișoara, Facultatea de Chimie, Biologie, Geografie, Timișoara, jud. Timiș, Bd. Vasile Pârvan, nr.4, cod poștal 300223, persoană de contact: ............................................ - responsabil derulare acord de parteneriat/stagii de practică, telefon mobil .............................., email ......................................
7. **Din partea partenerului** **.......................................................:**
	1. Pentru detalii privind obiectul acordului, respectiv semnarea lui:

.......................................................................................................................................................

* 1. Pentru implementarea stagiilor de practică/internship: Locul desfășurării stagiului de practică ........................................., localitatea ......................................., str....................................................., nr. ................., județul ................................., cod poștal ..................................., persoana/persoanele de contact: ......................................................., tel. ............................................., e-mail ..................................................... .
1. Prezentul acord de parteneriat s-a încheiat astăzi, .................., în 2 (două) exemplare originale, în limba română, câte unul pentru fiecare parte.

 **Universitatea de Vest din Timișoara .........................................................**

 Rector, .....................

 Prof. Univ. Dr. Marilen Gabriel PIRTEA ..............................................

 **Facultatea de Chimie, Biologie, Geografie**

 Decan,

 Prof. Univ. Dr. Nicoleta Florica IANOVICI